Balthasar Gérard

Balthasar Gérard (c. 1557 – 14 Julai 1584) bertanggungjawab membunuh William I dari Orange di Delft pada 10 Julai 1584.

Biografi 
Gérard kelahiran Franche-Comté (sebelum ini milik Sepanyol sebelum dipindahkan kepada Perancis) daripada keluarga penganut Gereja Katolik.

Pada Mac 1580, Raja Felipe II menawarkan ganjaran sebanyak 25,000 kepingan emas kepada sesiapa yang berjaya membunuh  William si Pendiam yang dianggap "perosak agama Kristian dan musuh umat manusia".

Pembunuhan William van Oranje 
Tanggal Ahad 8 Julai 1584, Gérard berkeliaran di pekarangan Prinsenhof. Seorang pengawal menanyakan keberadaannuya, lalu Gérard menipu kononnya dia tidak mampu berpakaian serba cantik untuk ke misa gereja berdekatan; pengawal tersebut percaya dan  kasihan melihat keadaannya maka dia meminta dari William sendiri duit sebanyak 50 kepingan emas agar dapat membeli pakaian kononnya. Keesokan harinya, Gérard tawar-menawar membeli dua pucuk pistol daripada seorang askar.

Gérard menyorok di sebuah kawasan gelap berdekatan Prinsenhof lusa hari 10 Julai. William bersama seorang adindanya diperhatikan menyapa seorang askar pahlawan Walesl Gérard segera menembak William dua kali sebelum melarikan diri; WIlliam mati akibat luka dialami pada pangkuan adindanya sambil berkata pada nafas terakhir: Mon Dieu, ayez pitié de moi et de mon pauvre peuple (dalam Bahasa Perancis bermaksud: "Ya Tuhanku, kasihanilah aku dan rakyat papa aku").

Pembicaraan dan penyeksaan 
Gérard dihukum mati atas jenayahnya membunuh ketua negara Belanda. Semasa dia ditahan, dia mengalami banyak penyeksaan hebat oleh para penahannya:

 diikat pada tiang dan dilibas dengan cemeti pada hari pertamanya
 keempat-empat tulang keratnya dibelenggu pada waktu malam agar tidak dapat tidur
 digantung dengan tangan diikat belakang sambil diejek-ejek
 pemberat sebanyak 300 paun metrik (150 kg) dihimpit pada kedua-dua ibu jari kaki selama setengah jam
 dipakaikan kasut kulti anjing yang mengetat sehingga menghancurkan tulang kakinya
 diselar kedua-dua ketiaknya dengan besi panas
 dipakaikan baju direndam arak dan disimbah lemak perut babi yang mengeleggak

Penghukuman mati 

Dia dihukum mati pada 14 Julai 1584. Perintah dikeluarkan majistret  mengarahkan seperti yang berikut:

 tangan kanan dilecur menggunakan besi panas,
 isi dicabut dari tulang di beberapa bahagian menggunakan penyepit,
 dikerat-kerat dan dirobek perutnya
 jantungnya dikeluarkan hidup-hidup dari dadanya dan akhir sekali, kepalanya dipancung.

Raja Felipe II mengurniakan tiga bidang tanah Lievremont, Hostal, and Dampmartin di Franche-Comté kepada keluarga Gerard atas "jasa"nya serta memberikan mereka pangkat bangsawan.

Rujukan 

 Kematian 1584
Pembunuh orang ternama